**DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2024 m. vasario 15 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, 16 straipsnio 1 dalimi Rokiškio rajono savivaldybės taryba nusprendžia:

1. Patvirtinti Rokiškio kultūros centro teikiamų mokamų paslaugų sąrašą ir įkainius (pridedama).

2. Pripažinti netekusiu galios Rokiškio rajono savivaldybės tarybos 2023 m. balandžio 27 d. sprendimą Nr. TS-122 „Dėl Rokiškio kultūros centro teikiamų mokamų paslaugų sąrašo ir įkainių patvirtinimo“.

Šis sprendimas per vieną mėnesį gali būti skundžiamas Lietuvos administracinių ginčių komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčių nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

**AIŠKINAMASIS RAŠTAS**

*2024-02-15*

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Rokiškio kultūros centro direktorė Vaiva Baltrūnaitė-Kirstukienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projekto tikslas ir uždaviniai – patvirtinti Rokiškio kultūros centro teikiamų mokamų paslaugų sąrašą; neaktualų teisės aktą pripažinti netekusiu galios. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Rokiškio rajono savivaldybės tarybos 2023 m. balandžio 27 d. sprendimu Nr. TS-122 patvirtintame Rokiškio kultūros centro teikiamų mokamų paslaugų sąraše nurodytus įkainius racionalu peržiūrėti dėl įstaigos pateiktų argumentų:1. Miestuose ir kaimuose yra nevienoda gyventojų perkamoji galia. Todėl siūlomos dvi skirtingos kainos: bilietas į spektaklį išvykoje mieste galėtų kainuoti 6 Eur; bilietas į spektaklį išvykoje kaimiškoje vietovėje galėtų kainuoti 5 Eur; taip pat siūloma mažinti pramoginio šventinio bilieto kainą Rokiškio KC rajoniniuose padaliniuose vykstantiems renginiams;2. Siūloma atskira bilietų kainų grupė renginiui, kuriame minima jubiliejinė asmens, reiškinio data ar kita jubiliejinę išraišką turinti proga;3. Siūloma atskira bilietų kainų grupė renginiui, kurio programoje dalyvauja profesionalūs atlikėjai ir/arba muzikantai.  |
| 3. | Laukiami rezultatai | Patvirtintas Rokiškio kultūros centro teikiamų mokamų paslaugų sąrašas ir įkainiai.Sprendimu nebeaktualus teisės aktas pripažįstamas netekusiu galios: Rokiškio rajono savivaldybės tarybos 2023 m. balandžio 27 d. sprendimą Nr. TS-122 „Dėl Rokiškio kultūros centro teikiamų mokamų paslaugų sąrašo ir įkainių patvirtinimo“.  |
| 4.  | Lėšų poreikis ir šaltiniai | Nėra  |
| 5.  | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6.  | Kiti sprendimui priimti reikalingi pagrindimai, skaičiavimai ar paaiškinimai |  |
| 7. | Sprendimo projekto lyginamasis variantas  | - |